ระเบียบคณะกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยคณะอนุกรรมการตุลาการศาลยุติธรรมฝ่ายส่งเสริมจริยธรรมพ.ศ. ๒๕๕๕ โดยที่เป็นการสมควรให้มีระเบียบว่าด้วยคณะอนุกรรมการตุลาการศาลยุติธรรมฝ่ายส่งเสริมจริยธรรมอาศัยอำนาจตามความในมาตรา ๔๗ และมาตรา ๕๑ แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ คณะกรรมการตุลาการศาลยุติธรรมออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการตุลาการศาลยุติธรรม ว่าด้วยคณะอนุกรรมการตุลาการศาลยุติธรรมฝ่ายส่งเสริมจริยธรรมพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ก.ต. หมายความว่าคณะกรรมการตุลาการศาลยุติธรรมคณะอนุกรรมการ หมายความว่าคณะอนุกรรมการตุลาการศาลยุติธรรมฝ่ายส่งเสริมจริยธรรมประธานอนุกรรมการ หมายความว่าประธานอนุกรรมการตุลาการศาลยุติธรรมฝ่ายส่งเสริมจริยธรรมอนุกรรมการ หมายความว่าอนุกรรมการตุลาการศาลยุติธรรมฝ่ายส่งเสริมจริยธรรมข้อ ๔ ให้ประธานศาลฎีการักษาการตามระเบียบนี้ข้อ ๕[๒]ให้มีคณะอนุกรรมการ ซึ่ง ก.ต.เป็นผู้แต่งตั้ง ดังนี้(๑) อนุกรรมการที่แต่งตั้งจากกรรมการตุลาการศาลยุติธรรมผู้ทรงคุณวุฒิชั้นศาลละหนึ่งคน(๒) อนุกรรมการที่แต่งตั้งจากกรรมการตุลาการศาลยุติธรรมผู้ทรงคุณวุฒิซึ่งวุฒิสภาเลือกจากบุคคลที่ไม่เป็นข้าราชการฝ่ายตุลาการศาลยุติธรรม จำนวนหนึ่งคน(๓) อนุกรรมการที่แต่งตั้งจากผู้ไม่เป็นกรรมการตุลาการศาลยุติธรรมซึ่งมีคุณสมบัติและไม่มีลักษณะต้องห้ามตามมาตรา ๓๙แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ จำนวนห้าคนข้อ ๖ ให้อนุกรรมการเข้ารับหน้าที่นับแต่วันที่ประธานกรรมการตุลาการศาลยุติธรรมประกาศรายชื่อเป็นต้นไปข้อ ๗ อนุกรรมการมีวาระการดำรงตำแหน่งคราวละสองปีและจะดำรงตำแหน่งติดต่อกันเกินสองวาระมิได้ให้อนุกรรมการซึ่งพ้นจากตำแหน่งตามวาระทำหน้าที่ต่อไปจนกว่าจะได้มีการแต่งตั้งอนุกรรมการขึ้นใหม่ข้อ ๘ ในกรณีที่ต้องมีการแต่งตั้งอนุกรรมการแทนตำแหน่งที่ว่างลงก่อนครบวาระให้นำความในข้อ ๕ มาใช้บังคับโดยอนุโลมและให้ผู้ซึ่งได้รับแต่งตั้งอยู่ในตำแหน่งได้เท่ากับวาระที่เหลืออยู่ของผู้ซึ่งตนแทนการดำรงตำแหน่งของอนุกรรมการที่พ้นจากตำแหน่งก่อนครบวาระหรือที่ดำรงตำแหน่งแทน หากมีกำหนดเวลาไม่ถึงหนึ่งปีไม่ให้นับเป็นวาระการดำรงตำแหน่งตามข้อ ๗ข้อ ๙ นอกจากการพ้นจากตำแหน่งตามวาระตามข้อ๗ อนุกรรมการพ้นจากตำแหน่งเมื่อ(๑) ตาย(๒) ลาออก(๓) กระทำผิดวินัยนับแต่วันที่มีคำสั่งลงโทษทางวินัย(๔) พ้นจากตำแหน่งกรรมการตุลาการศาลยุติธรรม(๕) ถูกถอดถอนจากตำแหน่งตามข้อ ๑๐(๖)[๓]ขาดคุณสมบัติหรือมีลักษณะต้องห้ามตามมาตรา ๓๙แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ในกรณีที่เป็นอนุกรรมการตามข้อ ๕ (๒) และ (๓)ในกรณีเป็นที่สงสัยเกี่ยวกับการพ้นจากตำแหน่งของอนุกรรมการ ให้ ก.ต.เป็นผู้วินิจฉัยชี้ขาดข้อ ๑๐ อนุกรรมการผู้ใดมีพฤติการณ์ไม่เหมาะสมในการปฏิบัติหน้าที่ส่อไปในทางทุจริตต่อหน้าที่ ส่อว่าจงใจใช้อำนาจหน้าที่ขัดต่อบทบัญญัติแห่งกฎหมายข้อบังคับ คุณธรรมและจริยธรรม หรือกระทำการอันมีมูลเป็นความผิดทางวินัย ถูกกล่าวหาหรือกรณีเป็นที่สงสัยว่ากระทำผิดทางวินัย ก.ต.มีอำนาจถอดถอนอนุกรรมการผู้นั้นออกจากตำแหน่งได้มติ ก.ต.ที่ให้ถอดถอนผู้ใดออกจากตำแหน่งอนุกรรมการจะต้องมีคะแนนเสียงไม่น้อยกว่ากึ่งหนึ่งของจำนวนกรรมการตุลาการศาลยุติธรรมทั้งหมดเท่าที่มีอยู่คำวินิจฉัยของ ก.ต. ให้เป็นที่สุดในระหว่างการพิจารณาถอดถอนอนุกรรมการตามวรรคสองอนุกรรมการผู้นั้นจะปฏิบัติหน้าที่ไม่ได้ข้อ ๑๑ ในการปฏิบัติหน้าที่ของคณะอนุกรรมการให้อนุกรรมการซึ่งเป็นข้าราชการตุลาการที่มีอาวุโสสูงสุด เว้นแต่ผู้พิพากษาอาวุโสเป็นประธานอนุกรรมการในกรณีที่ประธานอนุกรรมการไม่อยู่ในที่ประชุมหรือไม่อาจปฏิบัติหน้าที่ได้ให้ที่ประชุมเลือกอนุกรรมการคนหนึ่งเป็นประธานในที่ประชุมให้รองเลขาธิการสำนักงานศาลยุติธรรมซึ่ง ก.ต. เป็นผู้แต่งตั้งเป็นเลขานุการของคณะอนุกรรมการ โดยมีผู้อำนวยการสำนักคณะกรรมการตุลาการศาลยุติธรรมเป็นผู้ช่วยเลขานุการและเพื่อการนี้ เลขานุการจะแต่งตั้งข้าราชการฝ่ายตุลาการศาลยุติธรรมจำนวนไม่เกินสองคนเป็นผู้ช่วยเลขานุการก็ได้ให้เลขานุการคณะอนุกรรมการจัดทำรายงานสรุปผลการพิจารณาของคณะอนุกรรมการโดยมีสาระสำคัญครบถ้วนเสนอต่อ ก.ต. เป็นคราว ๆ ไปข้อ ๑๒ ให้นำบทบัญญัติว่าด้วยข้อบังคับการประชุมก.ต. เว้นแต่ข้อบังคับว่าด้วยการเผยแพร่รายงานการประชุม มาใช้บังคับแก่การประชุมของคณะอนุกรรมการโดยอนุโลมข้อ ๑๓ คณะอนุกรรมการมีอำนาจหน้าที่ ดังต่อไปนี้(๑) เสนอความเห็นต่อ ก.ต. เกี่ยวกับนโยบาย แผนงานและมาตรการในการส่งเสริมและสนับสนุนข้าราชการตุลาการ ดะโต๊ะยุติธรรมผู้พิพากษาสมทบ ผู้ประนีประนอม ผู้เชี่ยวชาญ ล่าม ที่ปรึกษากฎหมายตามกฎหมายว่าด้วยศาลเยาวชนและครอบครัวและวิธีพิจารณาคดีเยาวชนและครอบครัวหรือบุคคลอื่นที่ปฏิบัติหน้าที่เกี่ยวข้องกับศาลยุติธรรมตามที่ ก.ต. กำหนดเพื่อให้ปฏิบัติตามจริยธรรม(๒) เสนอความเห็นต่อ ก.ต. ในการกำหนดระเบียบ ข้อบังคับ หลักเกณฑ์และแนวปฏิบัติ อันอยู่ในอำนาจหน้าที่ของคณะอนุกรรมการ ตามระเบียบนี้(๓) ให้คำปรึกษา แนะนำ และประสานงานแก่หน่วยงานศาลยุติธรรมเพื่อให้ปฏิบัติตามจริยธรรม(๔) ติดตาม ประเมินผลการปฏิบัติตามจริยธรรมและรายงานความเห็นพร้อมข้อสังเกตต่อ ก.ต.(๕) จัดทำรายงานประจำปีเสนอต่อ ก.ต.(๖) ปฏิบัติหน้าที่อื่นตามที่ประธานศาลฎีกาหรือ ก.ต. มอบหมาย(๗)[๔]ให้คำแนะนำแก่ข้าราชการตุลาการที่มีข้อสังเกตในการปฏิบัติราชการและติดตามประเมินผลเพื่อรายงานต่อ ก.ต.ข้อ ๑๔ คณะอนุกรรมการมีอำนาจแต่งตั้งบุคคลหรือคณะบุคคลเพื่อปฏิบัติการตามที่คณะอนุกรรมการมอบหมายข้อ ๑๕ ให้คณะอนุกรรมการ และบุคคลหรือคณะบุคคลซึ่งได้รับแต่งตั้งตามข้อ ๑๔ ได้รับค่าตอบแทนตามระเบียบที่คณะกรรมการบริหารศาลยุติธรรมกำหนดประกาศณ วันที่ ๑๒ กรกฎาคม พ.ศ. ๒๕๕๕ไพโรจน์วายุภาพประธานศาลฎีกาประธานกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยคณะอนุกรรมการตุลาการศาลยุติธรรมฝ่ายส่งเสริมจริยธรรม (ฉบับที่ ๒) พ.ศ.๒๕๕๕[๕]ระเบียบคณะกรรมการตุลาการศาลยุติธรรมว่าด้วยคณะอนุกรรมการตุลาการศาลยุติธรรมฝ่ายส่งเสริมจริยธรรม (ฉบับที่ ๓) พ.ศ.๒๕๕๗[๖]ณัฐพร/ปรับปรุง๑๒ ตุลาคม ๒๕๕๕ชาญ/เพิ่มเติม๒ พฤษภาคม ๒๕๕๗[๑] ราชกิจจานุเบกษาเล่ม ๑๒๙/ตอนที่ ๖๔ ก/หน้า ๙/๑๗ กรกฎาคม ๒๕๕๕[๒] ข้อ ๕แก้ไขเพิ่มเติมโดยระเบียบคณะกรรมการตุลาการศาลยุติธรรม ว่าด้วยคณะอนุกรรมการตุลาการศาลยุติธรรมฝ่ายส่งเสริมจริยธรรม(ฉบับที่ ๒) พ.ศ. ๒๕๕๕[๓] ข้อ ๙ วรรคแรก (๖) เพิ่มโดยระเบียบคณะกรรมการตุลาการศาลยุติธรรม ว่าด้วยคณะอนุกรรมการตุลาการศาลยุติธรรมฝ่ายส่งเสริมจริยธรรม(ฉบับที่ ๒) พ.ศ. ๒๕๕๕[๔] ข้อ ๑๓ (๗)เพิ่มโดยระเบียบคณะกรรมการตุลาการศาลยุติธรรม ว่าด้วยคณะอนุกรรมการตุลาการศาลยุติธรรมฝ่ายส่งเสริมจริยธรรม(ฉบับที่ ๓) พ.ศ. ๒๕๕๗[๕] ราชกิจจานุเบกษาเล่ม ๑๒๙/ตอนที่ ๘๔ ก/หน้า ๑๒/๕ กันยายน ๒๕๕๕[๖] ราชกิจจานุเบกษาเล่ม ๑๓๑/ตอนที่ ๔๓ ก/หน้า ๑/๒๔ เมษายน ๒๕๕๗